napokon poznat identitet

Muškarac koji je u nedjelju usmrtio dvije žene na kolodvoru u Marseilleu, na jugoistoku Francuske, službeno je identificiran kao Ahmed Hanachi, 29-godišnji Tunižanin, izjavio je u utorak francuski ministar unutarnjih poslova Gerard Collomb.

"Niz godina preuzimao je u Francuskoj, 2005-2006, ali i u Italiji najrazličitije identitete, deklarirajući se sad Marokancem, sad Alžircem ili pak Tunižaninom", objasnio je ministar Nacionalnoj skupštini u Parizu.

"Tek smo slijedeći trag nakon napada, a zahvaljujući našim službama, otkrili identitet napadača", dodao je on.

Nekoliko je osoba privedeno u utorak u središtu Marseillea u okviru istrage.

Napadač je u nedjelju ubio dvije mlade žene nožem uz povik "Allah Akbar!", nakon čega su ga ubili vojnici.

Za to dvostruko ubojstvo odgovornost je preuzela džihadistička organizacija Islamska država.